Turėdamas dvipusę apskaitą, saulės elektrinės turėtojas visą pagamintą, bet nesuvartotą elektros energiją pateikia į ESO tinklą, o kai elektra elektrinėje negaminama ar pagamintos energijos neužtenka padengti suvartojimą, ją galima atgauti iš ESO tinklo. Už  naudojimosi tinklo „pasaugojimo“ paslaugą imamas mokestis.
2018 metais patvirtinti 4 galimi apskaitos planai, kuriuos galima keisti kas metus.
1. ESO mokama 0,032Eur (be PVM) už pasaugotą kWh;
2. Fiksuotas mokestis, kai mokamas mokestis už kiekvieną instaliuotą saulės elektrinės kW – 20,05 Eur per metus;
3. Dvinaris tarifas, kai mokama 0,016 Euro už atsiimtą KWh ir 10,026 Eurų per metus už vieną instaliuotą kW;
4. Už pasaugojimą ESO atiduodama 38% pateiktos į ESO tinklą energijos, kad galėtumėte nemokamai atsiimti likusią pagamintos elektros dalį.
Šis apskaitos laikotarpis trunka metus, nuo balandžio 1 iki kovo 31 d. – tai leidžia vartotojams vasarą pagamintą energijos perviršį naudoti ne tik vakare nusileidus saulei, bet ir žiemą, kai trumpos dienos metu pagamintos elektros neužtenka pilnai padengti suvartojimą. Tais atvejais, kai saulės jėgainės turėtojas per metus suvartoja daugiau elektros energijos nei pagamino, už skirtumą vartotojas moka įprastinę pasirinkto vienos laiko zonos elektros tarifų plano kainą.